Case ID: 1208258
Sentence 2: Bundan başqa, təqsirləndirilən şəxs Məhkum xx xxxx 2018-ci il tarixdən Bakı şəhəri, Yasamal rayon Polis İdarəsinin müvəqqəti saxlama yerinin polis nəfəri - sürücüsü vəzifəsində işləyərkən öz qulluq mövqeyindən istifadə edərək təkrarən, eyni niyyətlə daxili işlər orqanlarında (bundan sonra:DİO) işə qəbul olunmasına köməklik etmək barədə sabiq iş yoldaşı X4 vasitəsi ilə ona müraciət etmiş Bakı şəhər sakini X8 Azərbaycan Respublikası DİN-nin rəhbər vəzifəli şəxsləri ilə yaxın münasibətlərinin olduğunu bildirib, həmin şəxslərin vasitəsi ilə müəyyən məbləğdə pulun müqabilində onu həmin nazirliyə işə qəbul etdirmək imkanına malik şəxs olmasına inandırıb aldadaraq, xidməti səlahiyyətlərinin icrası ilə əlaqədar edəcəyi hərəkətə görə vəzifəli şəxsə verilməsi üçün alınacaq rüşvətin müqabilində həmin məsələni həll edəcəyini yalandan vəd verib, qulluq mövqeyinə və aralarında yaranmış münasibətlərə görə sonuncunun ona olan inam və etibarından istifadə edərək, Xalid Cəlilovdan işə qəbul olunmaq üçün adına X3 diplom alınması adı ilə 2018-ci ilin iyul ayının ortalarında Bakı şəhəri, Yasamal rayonu Qələbə dairəsinin yaxınlığında 5000 manat, bundan təxminən 2 gün sonra həmin ünvanda ondan DİN-nin Baş Dövlət X12 (bundan sonra: BDYPİ) imtahan şöbəsində operator vəzifəsinə işə düzəltmək adı ilə 13000 manat, 2018ci ilin iyul ayının 20-si ərəfəsində işə qəbulla bağlı Azərbaycan Respublikası DİN-nin “Dinamo” İdman Cəmiyyətinin fiziki hazırlıq imtahanından keçirəcəyi adı ilə Bakı şəhəri, Xətai rayonu ərazisində yerləşən həmin cəmiyyətin qarşısında 2000 manat, bundan təxminən 2 gün sonra yol hərəkəti qaydaları ilə bağlı şablon imtahandan keçirilməsi adı ilə Bakı şəhəri, Yasamal rayonu ərazisində yerləşən “Cafe City” adlanan məkanda 1500 manat, xx xxxx 2018-ci il tarixdə DİN-nin BDYPİ-də yol patrul xidmətinin inspektor vəzifəsinə xidmətə qəbul edilməsi adı ilə Bakı şəhəri, Nərimanov rayonu ərazisində yerləşən “Qızıl gül” restoranında 5000 manat, 2018ci ilin avqust ayının əvvəllərində serjant məktəbini bitirmək adı ilə həmin ünvanda 3000 manat, 2018-ci ilin sentyabr ayının ortalarında həmin idarənin yol patrul xidməti alayınınyol patrul xidməti inspektoru vəzifəsinə zabit kimi təyin edilməsi adı ilə Bakı şəhəri, Səbail rayonu ərazisində yerləşən Azərbaycan Respublikası DİN-nin inzibati binasının qarşısında 20000 manat məbləğində olmaqla, Xalid Cəlilovdan ümumilikdə 49500 manat məbləğində pulunu almış, özünün etibarlı və vədinə əməl edən şəxs olması görüntüsünü yaratmaq üçün sonuncunun guya DİN-nin, BDYPİ-nin, YPXA-nın, YPX-nin inspektoru və sonradan həmin alayın xüsusi tağımının baş inspektoru vəzifələrinə işə qəbul olunması ilə bağlı qeyd olunan nazirliyin baş kadrlar idarəsi adından hüquq verən rəsmi sənədləri – xx xxxxxxxx 2018-ci il və xx xxxxxxx 2018-ci il tarixli arayışları qanunsuz hazırlayaraq, həmin arayışlarda «baş kadrlar idarəsinin rəisi polis general mayoru Rafiq Abbasov» sözləri qarşısında imzalar edib həmin saxta sənədləri Xalid Cəlilova təqdim edərək, sonuncunu vəzifəli şəxsə rüşvət verməyə təhrik edib ona məxsus xeyli miqdarda əmlakı vahid qəsdlə öz qulluq mövqeyindən istifadə etməklə aldatma və etibardan sui-istifadə etmə yolu ilə ələ keçirib təkrarən dələduzluq etmiş, hüquq verən rəsmi sənədi istifadə etmək məqsədi ilə qanunsuz hazırlamaqla saxtalaşdırmışdır.